Ministarstvo sigurnosti Bosne i Hercegovine

**Ministarstvo sigurnosti Bosne i Hercegovine** (**MSB**) jedno je od deset ministarstava u sastavu vijeća ministara Bosne i Hercegovine, nadležno za organiziranje i koordinaciju policijskih tijela u Bosni i Hercegovini. Službeno sjedište ovog ministarstva jest u Zgradi prijateljstva između Grčke i Bosne i Hercegovine na Trgu Bosne i Hercegovine u Sarajevu.

Formirano je 2002, po čemu je najmlađe ministarstvo u sastavu Vijeća ministara. Prije toga na području Bosne i Hercegovine djelovali su samo entitetska ministarstva unutrašnjih poslova Republike Srpske i Federacije Bosne i Hercegovine.

## Historija 
Godine 1992, nakon što je Bosna i Hercegovina stekla nezavisnost od Socijalističke Federativne Republike Jugoslavije (SFRJ), osnovano je Ministarstvo unutrašnjih poslova Republike Bosne i Hercegovine, a ministrom je tada imenovan Alija Delimustafić (SDA).

Nakon kraja rata u Bosne i Hercegovine i potpisivanja Dejtonskog mirovnog sporazuma 1995. rad policijskih tijela podijeljen je između Republike Srpske i Federacije Bosne i Hercegovine, koje su onda formirale svoja ministarstva unutrašnjih poslova, dok je u Federaciji rad policijskih tijela dodatno podijeljen na kantone.

Godine 2002. formirano je Ministarstvo sigurnosti Bosne i Hercegovine, a prvim ministrom sigurnosti imenovan je Bariša Čolak (HDZBiH).

## Nadležnosti 
Glavna osoba u ministarstvu sigurnosti Bosne i Hercegovine je ministar sigurnosti Bosne i Hercegovine, koji ima pravo na jednog zamjenika i jednog sekretara.

Za rad policije u Bosni i Hercegovine prvenstveno su nadležna entitetska ministarstva, dok je Ministarstvo sigurnosti Bosne i Hercegovine nadležno za organizaciju i usaglašavanje zajedničkih aktivnosti entitetskih policija.
[mini|Vozilo [Granična policija Bosne i Hercegovine|granične policije Bosne i Hercegovine]]
Nadležno je i za zaštitu međunarodnih granica, unutrašnjih graničnih prijelaza i regulisanje saobraćaja na graničnim prijelazima Bosne i Hercegovine, sprečavanje i otkrivanje počinilaca djela terorizma, trgovine drogom, krivotvorenja domaće i strane valute i trgovine ljudima te drugih krivičnih djela s međunarodnim ili međuentitetskim elementom, međunarodnu saradnju u svim područjima iz nadležnosti Ministarstva, zaštitu lica i objekata, prikupljanje i korištenje podataka od važnosti za sigurnost Bosne i Hercegovine, organizaciju i usaglašavanje aktivnosti entitetskih ministarstava unutrašnjih poslova i Brčko Distrikta u ostvarivanju sigurnosnih zadataka u interesu Bosne i Hercegovine, provođenje međunarodnih i saradnju u provođenju civilne zaštite, koordiniranje djelovanja entitetskih službi civilne zaštite u Bosne i Hercegovine i usklađivanje njihovih planova za slučaj prirodne ili druge nesreće koje zahvataju područje Bosne i Hercegovine i donošenja programa i planova zaštite i spašavanja, kreiranje, staranje i provođenje politike useljavanja i azila u Bosni i Hercegovini, uređenje procedure i način organizacije službe vezano za kretanje i boravak stranaca u Bosni i Hercegovini, pružanje podrške policijskim tijelima Bosne i Hercegovine, školovanje i stručno usavršavanje kadrova u skladu s potrebama policijskih tijela Bosne i Hercegovine i drugih služba i agencija iz područja sigurnosti, forenzička ispitivanja i vještačenja.

Ministarstvo u sastavu ima sljedeća sigurnosna tijela:
* Direkcija za koordinaciju policijskih tijela Bosne i Hercegovine
* Granična policija Bosne i Hercegovine
* Državna agencija za istrage i zaštitu 
* Agencija za forenzička ispitivanja i vještačenja
* Agencija za školovanje i stručno usavršavanje kadrova
* Agencija za policijsku podršku
* Služba za poslove sa strancima

## Organizacija 
Ministarstvo se sastoji od devet sektora i jednog inspektorata:
* Sektor za zaštitu i spašavanje
* Sektor za pravne, kadrovske, opće i finansijsko-materijalne poslove
* Sektor za međunarodnu saradnju i evropske integracije
* Sektor za imigraciju
* Sektor za azil
* Sektor za borbu protiv terorizma, organizovanog kriminala, korupcije, ratnih zločina i zloupotrebe narkotika
* Sektor za informatiku i telekomunikacijske sisteme 
* Sektor za zaštitu tajnih podataka
* Sektor za opću i graničnu sigurnost 
* Inspektorat

## Spisak ministara 
## Reference 
## Vanjski linkovi 
* 

*
Kategorija:Organizacije osnovane 2002.